На выставе прадстаўлены звыш 60 жывапісных і графічных работ майстра са збораў Нацыянальнага мастацкага музея Рэспублікі Беларусь, Нацыянальнага Полацкага гісторыка-культурнага музея-запаведніка, Беларускага саюза мастакоў, калекцыі сям’і мастака. Многія творы дэманструюцца ўпершыню. З фондаў Беларускага дзяржаўнага архіва-музея літаратуры і мастацтва на выставе прадстаўлены рэкамендацыя Басава ў сябры Саюза мастакоў БССР, індывідуальныя фатаграфіі, партрэт і экслібрыс Ізраіля Басава, выкананыя мастаком Яўгенам Красоўскім.